ai4bharat/Pralekha huggingface dataset:
وزارت دفاع
امریکہ کے وزیر دفاع لائیڈ جے آسٹن کے ساتھ باہمی گفتگو کے بعد وزیر دفاع راج ناتھ سنگھ کا بیان
امریکی وزیر دفاع جناب لائیڈ جے آسٹن کو ان کے غیر ملکی اور ہندوستان میں پہلے سرکاری دورے کے موقع پر خیر مقدم کرنا میرے لئے بہت ہی اعزاز اور خوشی کی بات ہے۔ میں نے ان کے چارج سنبھالنے کے فوراً بعد جناب آسٹن کے ساتھ بات چیت کی تھی۔ ہماری بات چیت نہایت خوشگوار اور بہترین رہی، جس کے دوران میں نے انہیں جلد سے جلد بھارت آنے کی دعوت دی۔ کووڈ-19 عالمی وبا کے باوجود ان کا بھارت کا دورہ ہمارے دوطرفہ تعلقات کے تئیں امریکہ کے مستقل عہد کو ظاہر کرتا ہے۔
مجھے یہ بات بتاتے ہوئے خوشی محسوس ہورہی ہے کہ ہم نے امریکی وزیر دفاع جناب آسٹن اور ان کے وفد کے ساتھ جامع اور سودمند گفتگو کی۔ ہم امریکہ بھارت جامع عالمی اسٹریٹجک شراکت داری کی پوری صلاحیت اور مواقع کو پورا کرنے کے لئے مل کر کام کرنے کے خواہشمند ہیں۔
آج ہماری بات چیت میں ہمارے وسیع تر دفاعی تعاون اور خدمات میں فوج سے فوج کے درمیان تعلقات کی توسیع، معلومات ایک دوسرے کو فراہم کرنے کے علاوہ دفاع کے ابھرتے ہوئے شعبوں میں تعاون اور آپسی لاجیسٹک تعاون پر زور دیاگیا ہے۔
ہم نے باہمی اور کثیر مقصدی فوجی مشقوں کے وسیع پہلوؤں کا جائزہ لیا اور امریکہ ہند بحرالکاہل کمان، سینٹرل کمان اور افریقی کمان کے ساتھ تعاون بڑھانے پر اتفاق کیا۔ یہ بات تسلیم کرتے ہوئے کہ ہمارے پاس بنیادی سمجھوتے ایل ای ایم او اے، سی او ایم سی اے ایس اے اور بی ای سی اے موجود ہیں۔ ہم نے آپسی فائدے کے لئے ان کی پوری صلاحیت کو پورا کرنے کے لئے اٹھائے جانے والے اقدامات پر بات چیت کی۔
میں نے ایک کاروباری وفد کےساتھ ایروانڈیا 2021 میں امریکہ کی شرکت کے لئے امریکی وزیر دفاع جناب آسٹن کا شکریہ ادا کردیا ہے۔ میں نے امریکہ کی صنعت کو مدعو کیا ہے کہ وہ دفاعی سیکٹر میں بھارت کی نرم ایف ڈی آئی پالیسیوں کا فائدہ اٹھائے۔ ہم دونوں نے اس بات پر اتفاق کیا ہے کہ دفاعی صنعت میں اشتراک کے وسیع مواقع موجود ہیں۔
کواڈ فریم ورک کے تحت ہندوستان، امریکہ، جاپان اور آسٹریلیا کی حالیہ لیڈرس چوٹی کانفرنس میں ایک آزادانہ، کھلے اور سب کی شمولیت والے ہند بحرالکاہل خطے کو بنائے رکھنے کے ہمارے عہد پر زور دیاگیا ہے۔ ہم نے تیل رساؤ اور ماحولیاتی آفات، منشیات کا دھندہ، غیر قانونی، غیر رپورٹ شدہ غیر منضبط مچھلی پکڑنے جیسی کچھ غیر روایتی چیلنجز سے نمٹنے کے لئے صلاحیت سازی بڑھانے کی ضرورت پر تبادلہ خیال کیا۔
ہندوستان امریکہ کے ساتھ اپنی زبردست دفاعی شراکت داری کو مزید مستحکم کرنے کے عہد کا پابند ہے۔ میں بھارت امریکہ تعلقات کو 21 ویں صدی کے فیصلہ کن شراکت داروں میں سے ایک بنانے کے لئے آپ کے ساتھ مل کر کام کرنے کا منتظر ہوں۔
..........................
ش ح، ح ا، ع ر
U-2810
(Visitor Counter : 198
وزیراعظم کا دفتر
وزیراعظم کی فرانس کی سینیٹ کے صدر سے ملاقات
وزیر اعظم جناب نریندر مودی نے فرانسیسی سینیٹ کے صدر عزت مآب جناب جیرارڈ لارچر سے 13 جولائی 2023 کوملاقات کی۔
وزیر اعظم مودی نے ’’جمہوریت، آزادی اور مساوات‘‘ کی ہماری مشترکہ اقدار کی اہمیت کو اجاگر کیا، جو ہندوستان-فرانس کی شراکت داری کی بنیاد ہے۔
بات چیت میں ہندوستان کی جی 20 ترجیحات، ٹیکنالوجی کے استعمال میں جمہوری اقدار اور دونوں ایوان بالا کے درمیان تعاون سمیت وسیع شعبوں پر توجہ مرکوز کی گئی۔ باہمی دلچسپی کے علاقائی اور عالمی امور پر بھی تبادلہ خیال کیا گیا۔
وزارت خزانہ
ڈی آر آئی اور کسٹمز نے ہریانہ کے آئی سی ڈی پلوال میں 10,230 کلو گرام ریڈ سینڈرز 
ضبط کیا، جس کی مالیت کا تخمینہ 6 کروڑ روپے ہے۔
قوم کے قدرتی وسائل کے تحفظ کے اپنے عزم کے مطابق،16ستمبر2022 کو ایک اور کامیاب آپریشن میں، ڈائریکٹوریٹ آف ریونیو انٹیلی جنس  نے 10.23 میٹرک ٹن سرخ چندن کی لکڑی جو سنگاپور ایکسپورٹ کی جانے والی تھی ، برآمد کی ہے ۔جس کی بین الاقوامی مارکیٹ میں مالیت کا تخمینہ 6 کروڑ روپے ہے۔
ڈی آر آئی کی طرف سے تیار کردہ انٹیلی جنس نے اشارہ کیا کہ سرخ چندن کی لکڑی کے لٹھے، ایک برآمدی کھیپ میں چھپائے گئے تھے جس پر ‘‘اسٹیٹک کنورٹر/ریکٹیفائر اور وائر ہارنس کیبل’’ کے شامل ہونے کا اعلان کیا گیا تھا،اور جو ملک سے باہر سمگل کیاجارہاتھا۔ مذکورہ انٹیلی جنس کی بنیاد پر، ڈی آر آئی کے افسران نے آئی سی ڈی پلوال میں ایک برآمدی کنٹینر کو روکا، جسے آئی سی ڈی پلوال کسٹمز کے افسران نے بھی روک دیا تھا، جس کی اطلاع مذکورہ آئی سی ڈی کے کسٹوڈین کی طرف سے دی گئی تھی کہ وہ مشتبہ ہے۔
آئی سی ڈی پلوال کے کسٹم افسران کے ساتھ ڈی آر آئی افسران کے ذریعہ مذکورہ کنٹینر کی جانچ کے نتیجے میں 10.23میٹرک ٹن چندن کی سرخ لکڑی آمد ہوئی - جس کا ذکر سی آئی ٹی ای ایس  کے ضمیمہ II میں ایک آئٹم کے طورپر کیا گیا ہے۔ اغیر ملکی تجارتی پالیسی کے مطابق ہندوستان سے سرخ چندن کی لکڑی کی برآمد ممنوع/پابندی عائد ہے۔
مذکورہ کنٹینر نوئیڈا ایس ای زیڈ میں قائم کمپنی کے ذریعہ پر مبنی ادارے کے جعلی دستاویزات کا استعمال کرتے ہوئے برآمد کرنے کے عمل میں تھا۔ اس سے قبل ڈی آر آئی کے ذریعہ اسی طرح کے طریقہ کار کا پردہ فاش کیا گیا تھا۔ ڈی آر آئی کی ابتدائی تفتیش میں انکشاف ہوا ہے کہ مذکورہ برآمدگی کے لیے استعمال کیے گئے دستاویزات جعلی اور ہیرا پھیری کے ہیں۔ یہاں تک کہ ٹرک کے رجسٹریشن نمبر، جو مذکورہ کنٹینر کو آئی سی ڈی پلوال تک پہنچانے کے لیے استعمال کیا گیاتھا، اس میں بھی ہیرا پھیری کی گئی تھی ۔ برآمد شدہ 10.23 میٹرک ٹن سرخ چندن کی لکڑی کے لٹھے ، جس کی مالیت  6 کروڑ روپے ہے، ٹرک سمیت کسٹم ایکٹ 1962 کے تحت ضبط کر لیا گیا ہے۔ مزید تحقیقات جاری ہیں۔
ڈی آرآئی نے نومبر 2021 سے اب تک مختلف آئی سی ڈیز/بندرگاہوں پر گیارہ واقعات میں 110.26 میٹرک ٹن سرخ چندن کی لکڑی ضبط کئے ہیں۔ڈی آرآئی ہندوستان کی اقتصادی سرحدوں سے سمجھوتہ کرنے اور اس کے مالامال قدرتی ورثے کو غلط استعمال کرنے والوں کے خلاف اپنا مسلسل کریک ڈاؤن جاری رکھنے کے لیے پرعزم ہے۔
شہری ہوابازی کی وزارت
اندرا گاندھی راشٹریہ اڑان اکیڈمی  نے 2021 میں 19000 گھنٹے پرواز کا ایک نیا ریکارڈ قائم کیا؛
اکیڈمی نے ریکارڈ 121 کیڈٹوں کو شامل کر کے 2022 میں 25000 گھنٹے پرواز کرنے کا نشانہ قائم کیا ہے
نئی دہلی،05 جنوری،2022 /حکومت ہند نے اندرا گاندھی راشٹریہ اڑان اکیڈمی  اتر پردیش میں فرست گنج ایئر فیلڈ نے جسے اب امیٹھی ضلعے کے نام سے جانا جاتا ہے 1986 میں قائم کی تھی۔ آئی جی آر یو اے ایک خودمختار ادارہ ہے جسے سوسائٹیوں کے رجسٹریشن ایکٹ 1860 کے تحت قائم کیا گیا تھا اور اس کا انتظام شہری ہوا بازی کی وزارت کے سکریٹری کی قیادت میں ایک گورننگ کونسل کہلاتی ہے۔
آئی جی آر یو اے اپنے قیام کے مقصد کے تحت ڈسپلین کی تربیت اور جدید تربیت سے متعلق بنیادی ڈھانچے کی بہتری کے فلسفے پر عمل کرتی ہے۔ آئی جی آر یو اے ملک میں پرواز کرنے والے کسی بھی دیگر تربیتی ادارے کو ایک تربیتی ماحول فراہم کرتی ہے۔ بیڑے ، دیکھ بھال، حفاظتی معیارات ، گراؤنڈ ٹریننگ، فلائٹ ٹریننگ ، ایئرو ڈروم اور تربیتی مدد ، انسٹرکٹر اور خود تربیت حاصل کرنے والوں میں کوئی موافقت نہیں ہے۔ تربیت حاصل کرنے والوں کے انتخاب کے لیے ایک آل انڈیا داخلہ امتحان کرایا جاتا ہے۔ یہ امتحان سائکوموٹر صلاحیتوں کی توثیق کے لیے خصوصی سافٹ ویئر کی مدد سے لیا جاتا ہے اور آخر میں ایک انٹرویو لیا جاتا ہے۔ آئی جی آر یو اے اپنے مجموعی معیارات کے ساتھ خود کو ہوا بازی کا آئی آئی ٹی کہہ سکتا ہے۔لہٰذا جو لوگ پائلٹ بننا چاہتے ہیں، آئی جی آر یو اے ان کی پہلی پسند ہوتا ہے۔
وبا کی وجہ سے ہوا بازی کی صعنت میں گراوٹ آجانے کے بعد اِس میں بڑے پیمانے پر اضافے کے لیے تیاری کے طور پر اور مرکزی حکومت کے آتم نربھر بھارت کے اقدام کو فروغ دینے کے لیے آئی جی آر یو اے نے ہوا بازی کی صنعت کی ضرورتوں کو پورا کرنے کے لیے بہت سے گریجویٹس کی پرواز کے اوقات میں اضافہ کرنے کی قابل تحسین کوشش کی ہے۔ 2021 کے دوران آئی جی آر یو اے نے 19000 ہزار گھنٹے کی پرواز کی تھی جبکہ پچھلے پانچ برسوں میں پرواز کی سالانہ اوسط 15000 سالانہ تھی۔ 2020 میں یہ پرواز 11641 گھنٹے کی ہوتی تھی۔ آئی جی آر یو اے نے 19000 گھنٹے کا یہ سنگ میل وبا کے لگاتار اثرات اور 2021 میں ٹوک تائے طوفان کی وجہ سے خراب موسمی حالات کے باوجود طے کیا تھا۔ آئی جی آر یو اے نے 2021 میں ریکارڈ 121 کیڈٹوں کو شامل کر کے اور 2022 میں اپنے بیڑے کو وسعت دے کر 25000 گھنٹے پرواز کرنے کا نشانہ مقرر کیا ہے۔
آئی جی آر یو اے کے پاس قابل اعتبار بنیادی ڈھانچہ موجود ہے جو وقف ایئر فیلڈ اور ایئر اسپیس ، 6080 فٹ رن وے ، متوازی ٹیکسی ٹریک، ایپرن، نیوی گیشن اور لینڈنگ ایڈز، ہینگرز، اے ٹی سی و آگ بجھانے والے آلات ہوا ئی جہاز کے ایندھن کے اسپیشل ، 300 کیڈٹوں کے بورڈنگ اور لاجنگ کے لیے ہوٹل اور میس ، رہائشی کیمپس، کھیل کود کی سہولیات ، آڈیٹوریم اور اسکول پاس کرنے کی سطح سے ایک پر اعتماد ایسا کمرشیئل پائلٹ بننے تک جو کسی بھی اعلیٰ درجے کی عالمی سطح کی ایئرلائن میں خدمات انجام دینے کا اہل ہوں۔
ایئروناٹکس کی سائنس کو فروغ دینے کے اپنے وسیع مقاصد کو سمجھتے ہوئے آئی جی آر یو نے ہوا بازی میں دیگر بہت سے اقدامات کیے ہیں جیسےمائکرو اور چھوٹے زمرے کے ڈرون پر پیشہ ورانہ آر پی اے ایس پائلٹ بننے کے لیے ڈرون تربیتی کورس ، ڈرون انسٹرکٹرز کے لیے تربیتی کورس اور انگریزی زبان میں مہارت کا کورس ۔
۔۔۔
ش ح ۔ اس۔ ت ح ۔
U –136
(Visitor Counter : 151
محنت اور روزگار کی وزارت
ای پی ایف او پنشن یافتگان کو بڑھی ہوئی پنشن ملے گی
نئی دہلی، یکم مئی 2020 ۔ ای پی ایف او کے ذریعے تبدیل شدہ پنشن کی قدر کی بحالی کے ضمن میں 105 کروڑ روپئے کے بقایا سمیت 868 کروڑ روپئے جاری کردیے ہیں۔
سینٹرل بورڈ آف ٹرسٹیز  کی سفارش کی بنیاد پر حکومت ہند نے ورکروں کے ذریعے طویل عرصے سے کئے جارہے مطالبات میں سے ایک کو منظور کرلیا ہے، جس سے انھیں 15 سال کے بعد پنشن کی تبدیل شدہ قدر کو بحال کرنے کی اجازت دی جاسکے۔ اس سے پہلے تبدیل شدہ پنشن کو بحال کرنے کا کوئی التزام نہیں تھا اور پنشن یافتگان کو پوری عمر کم پنشن مل رہی تھی۔ ای پی ایس-95 کے تحت پنشن یافتگان کے مفادات کو پیش نظر رکھتے ہوئے یہ ایک تاریخی قدم ہے۔
ای پی ایف او کے پاس 135 علاقائی دفاتر کے توسط سے 65 لاکھ سے زیادہ پنشن یافتگان ہیں۔ ای پی ایف او کے افسران اور ملازمین میں کووڈ-19 لاک ڈاؤن کی مدت کے دوران سبھی رکاوٹوں کو پار کیا اور مئی 2020 کے لئے پنشن ادائیگی کی رقم میں تبدیلی کروائی، جس سے پنشن یافتگان کے بینک کھاتوں میں بروقت ان کے پنشن کی ادائیگی یقینی بنائی جاسکے۔
امور داخلہ کی وزارت
وزارتِ داخلہ کی ریاستوں / مرکز کے زیرِ انتظام علاقوں کو ہدایت : اس بات کو یقینی بنائیں کہ مائیگرینٹ ورکروں کو پیدل گھروں کو واپس نہ جانا پڑے اور وہ صرف بسوں یا حکومت کے ذریعے ، خاص طور پر ، اس مقصد سے چلائی جانے والی خصوصی شرمِک ٹرینوں میں ہی سفر کریں
نئی دلّی ، 16 مئی / امورِ داخلہ کی مرکزی وزارت  نے 11 مئی ، 2020 ء تمام ریاستوں / مرکز کے زیر انتظام علاقوں کو مراسلہ بھیجا ہے کہ وہ بسوں اور حکومت کے ذریعے ، خاص طور پر ، اس مقصد سے چلائی جانے والی شرمِک ٹرینوں کے ذریعے ہی مائیگرینٹ ورکروں کی آمد و رفت میں سہولت پیدا کریں ۔
اس مراسلے میں ایسی صورت حال کو اجاگر کیا گیا ہے ، جہاں مائیگرینٹ مزدور سڑکوں پر یا ریلوے کی پٹریوں پر پیدل جا رہے ہیں ۔ تمام ریاستوں / مرکز کے زیر انتظام علاقوں کو مشورہ دیا گیا ہے کہ جہاں کہیں بھی ایسے مزدور نظر آئیں ، انہیں مشورہ دیا جانا چاہیئے اور انہیں قریبی شیلٹرس میں پہنچایا جانا چاہیئے اور اُس وقت تک انہیں کھانا پانی فراہم کیا جانا چاہیئے ، جب تک کہ وہ اپنے آبائی مقامات تک جانے کے لئے خصوصی شرمِک ٹرینوں یا بسوں میں سوار نہیں ہو جاتے ۔
البتہ ، مائیگرینٹ مزدوروں کے سڑکوں ، ریلوے کی پٹریوں پر چلنے اور ٹرکوں میں سفر کرنے کے واقعات کی اب بھی ملک کے مختلف حصوں سے رپورٹیں آ رہی ہیں ۔ اس کو دیکھتے ہوئے ایم ایچ اے نے پھر ریاستوں / مرکز کے زیر انتظام علاقوں کو مراسلہ بھیجا ہے کہ وہ اس بات کو یقینی بنائیں کہ مائیگرینٹ مزدوروں کو اپنے گھروں کو واپس جانے کے لئے پیدل نہ چلنا پڑے ۔
مراسلے میں کہا گیا ہے کہ ریلوے کی وزارت روزانہ 100 سے زیادہ خصوصی شرمِک ٹرینیں چلا رہی ہے اور ضرورت کے مطابق مزید ٹرینوں کا بندوبست کرنے کے لئے تیار ہے ۔ لوگوں کو اِن بندوبست کے بارے میں معلومات فراہم کرنے کی ضرورت ہے اور ریاستی ، یو ٹی سرکاروں کو چاہیئے کہ وہ اِن مائیگرینٹ مزدوروں کو پیدل جانے سے باز رکھیں اور انہیں بتائیں کہ وہ بسوں اور ٹرینوں میں سفر کریں ، جو حکومت کے ذریعے ، خاص طور پر ، اُن کے لئے چلائی جا رہی ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No.2553
(
وزارت دفاع
دوسرا جنرل کے سندر جی میموریل لکچر
نئی دہلی،27 اپریل دوسرا جنرل کے سندر جی میموریل لکچرآج 27 اپریل 2019 کو مانک شاہ سینٹر ، نئی دہلی میں منعقد کیا گیا۔ اس موقع پر فوج کے سربراہ جنرل بپن راوت مہمان خصوصی تھے۔ تینوں سروسز کے حاضر اور سبکدوش افسران سمیت تھینک ٹینک اور تعلیمی اداروں سے منسلک افراد نے اس تقریب میں شرکت کی۔ لکچر کا آغاز فعال اور دور اندیش ، فوج کے 14 ویں سربراہ جنرل کے سندر جی کو یاد کرتے ہوا۔ جنرل کے سندر جی کو پیار سے ۔فادر آف میکنائزڈ انفنٹری ریجیمنٹ بھی کہا جاتا ہے۔
جنرل کے سندر جی نے 1986 سے 1988 تک اپنی ملازمت کے دوران ہندوستانی فوج کے لیے مختلف ٹکنیکل اور آپریشنل اقدامات متعارف کرائے تھے۔ میکنائزڈ فورسز کا اپنا تصور پیش کرنے کے بعد جنرل سندرجی نے میکنائزڈ انفینٹری ریجیمنٹ کو فروغ دینے کام جاری رکھا۔ رفتار، ٹکنالوجی اور متحرک ہتھیار کے باعث ہندوستانی فوج کا سب سے کم عمر وِنگ اب حملہ آور فوج کا اٹوٹ حصہ ہے۔
میموریل لکچر کا افتتاح لیفٹیننٹ جنرل پی سی تھیمیا کے استقبالیہ بیان سے ہوا ۔ اس کے بعد فوج کے سربراہ جنرل بپن راوت نے کلیدی خطبہ دیا۔ جناب نوتیج سرنا نے ‘‘اکیسویں صدی میں ہندوستان کی قائدانہ حیثیت: اسٹریٹجک قیادت بشمول سفارتی ، اطلاعاتی ، فوجی اور اقتصادی پہلو ’’ کے موضع پر ایک لکچر دیا ۔ اس کے بعد لیفٹیننٹ جنرل پی ایم ہریز، پی وی ایس ایم ، اے وی ایس ایم ، ایس ایم، وی ایس ایم  نے ‘‘ براسٹیکس سے ڈوکلام تک : ہماری اسٹریٹجک فوجی قیادت میں حکمت اور ویژن کی اشد ضرورت’’ کے موضوع پر تقریر کی۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-1977,
(Visitor Counter : 114
قانون اور انصاف کی وزارت
پریس اعلامیہ
دستور ہند کی دفعہ 224 کی شق  کے ذریعہ تفویض کردہ اختیارات کا استعمال کرتے ہوئے، صدر جمہوریہ نے بامبے ہائی کورٹ کے ایڈشنل جج جناب جسٹس ابھے آہوجا کو بامبے ہائی کورٹ کے ایڈشنل جج کے طور پر ایک برس کے لیے مقرر کیا ہے۔ یہ تقرری 04 مارچ 2023 سے نافذالعمل ہوگی۔
وزارت دفاع
توثیق اور اختتامی تقریب مشق اندر -21
نئی دہلی 12 اگست2021:
بھارت اور روس کی فوجوں کی مشترکہ مشق اندر کی اختتامی تقریب 12اگست 2021کو منعقد کی گئی ۔اس فوجی مشق کا مقصد دونوں فوجوں کو ایک دوسرے کی آپرینشنل پلاننگ ،کارروائیوں ،جنگی مشق اور بین الاقوامی دہشت گردگروپوں کے خلاف مشترکہ آپریشن کی انجام دہی سے واقف کرانا تھا۔فوجی مشق کے دوران مشترکہ تربیت میں حصہ لیتے ہوئے دونوں فوجوں کے 250 فوجیوں کی دوٹکڑیوں نے انتہائی جوش اور اپنے پیشہ ورانہ انداز کا مظاہرہ کیا۔مشق کے آخری مرحلہ کے دوران میکانائزڈ فورسز اور خصوصی دستوں نے انٹگریٹیڈ لائیوفائرنگ اور خصوصی مشترکہ آپریشن میں حصہ لیا،ان میں شہری علاقوں میں باغیوں کے صفائے کی مہم بھی شامل تھی ۔اس دوران فوجیوں نے نہ صرف ایک دوسرے کی تنظیموں کے بارے میں سیکھا، بلکہ اقوام متحدہ کے رہنما اصولوں کے تحت امن کے قیام کے آپریشن میں اپنائے جارہے خیالات اور بہترین روایات کا بھی تبادلہ کیا۔
یہ فوجی مشق انتہائی کامیاب رہی اور اس دوران ٹریننگ میں حصہ لیکر دونوں ملکوں کے فوجیوں کو اہم سبق سیکھنے کو ملاہے ۔فوجی مشق کے دوران دونوں ٹکڑیوں کے درمیان پیداہوئی ہم آہنگی یقینی طورپر فوجوں کے بیچ باہمی اعتماد کو بڑھانے میں مددگارہوگی ۔اس طرح کی مشترکہ فوجی مشق کا انعقاد بھارت اور روس کے بیچ رشتوں کو مضبوط کرنے کےلیے ایک اہم قدم ہے ۔
سائنس اور ٹیکنالوجی کی وزارت
یچ سی اے آر ڈی ایک ایسا روبوٹ ہے جو ہراول دستے کے کووڈ-19حفظان صحت سورماؤں کی مدد کرے گا
نئی دہلی ،29؍اپریل2020: اسپتالوں میں مصروف عمل حفظان صحت کارکنان 24x7متاثرہ مریضوں کی دیکھ بھال اور نگہداشت کی وجہ سے ہمہ وقت کووڈ-19 کے چھوت کی لپیٹ میں آنے کےخطرے سے دو چار رہتے ہیں۔ ایسے میں ایک نئے دوست یعنی ایچ سی اے آر ڈی کے آجانے سے لاحق خطرے کی سطح اب قدرے کم ہوجائے گی۔ مذکورہ ایچ سی اے آر ڈی آلہ، در اصل ایک طرح کا روبوٹ ہے، جو اسپتال میں مریضوں کی نگہداشت کی امداد میں کام آنے والا روبوٹ ہے اور یہ روبوٹ ہراول دستے کے طورپر کام کرنے والے حفظان صحت کارکنان کو متاثرہ کورونا وائرس مریضوں سے جسمانی طورپر فاصلہ برقرار رکھنے میں مددگار ثابت ہوسکتا ہے۔
ایچ سی اے آر ڈی کو دُرگا پور میں واقع سی ایس آئی آر تجربہ گاہ کے تحت سینٹرل میکینکل انجینئرنگ ریسرچ انسٹی ٹیوٹ نے تیار کیا ہے۔ یہ آلہ مختلف النوع جدید ترین ٹیکنالوجی سے آراستہ ہے اور خود کار اور انسانی ہاتھوں کے استعمال ، دونوں طریقوں سے کام کرتا ہے۔
یہ روبوٹ ایک کنٹرول اسٹیشن کے ذریعے نرسنگ بوتھ سے کنٹرول اور بروئے کار لایاجاسکتا ہے اور اس کی نگرانی کی جاسکتی ہے۔ اسے چلانے کے لئے ایک ایسا نظام کار فرما ہے، جس کا استعمال کرکے اسے مریضوں کو دوا دینے ، نمونے جمع کرنے اور آڈیو ویژوول مواصلات کے امور انجام دیئے جاسکتے ہیں۔
سی ایس آئی آر- سی ایم ای آر آئی کے ڈائرکٹر پروفیسر ہریش ہیرانی کا کہنا ہے کہ یہ روبوٹ کووڈ-19 کے مریضوں کے دیکھ بھال کے سلسلے میں ہراول دستے کے حفظان صحت کے کارکنان کے لئے بہت مؤثر ثابت ہوگا اور وہ اس کا استعمال کرکے یہ کارکنان ان مریضوں سے لازمی جسمانی فاصلہ برقرار رکھتے ہوئے اپنے فرائض انجام دے سکیں گے۔ اس آلے کی قیمت 5 لاکھ روپے سے کم ہے اور اس کا وزن 80 کلو گرام سے بھی کم ہے۔
شہری ہوابازی کی وزارت
پائلٹوں کی قلت کو دور کرنے کے لیے کیے گئے اقدامات
نئی دہلی،03فروری ،2022 / حکومت نے ملک میں پائلٹوں کی قلت کو دورکرنے کے لیے بہت سے اقدامات کیے ہیں۔ جن میں مندرجہ ذیل شامل ہیں :
- بھارت کی ایئر پورٹ اتھارٹی  نے نرم روی پر مبنی پرواز کی تربیتی تنظیم  کی پالیسی تشکیل دی ہے جس میں اے اے آئی کو ایف ٹی او کی طرف سے ہوائی اڈے کی رویالٹی کو ختم کر دیا گیا ہے اور زمین کے کرایے کو بھی خاطر خواہ معقول بنایا گیا ہے۔
- اے اے آئی نے نو ایف ٹی او کے لیے 31 مئی ، 2021 اور 29 اکتوبر ، 2021 کو تفویض کے خطوط جاری کیے ہیں ۔ جو پانچ ہوائی اڈوں پر قائم کیے جائیں گے۔ ان میں سے دو بیلاگاوی  میں، دو جل گاؤں مہاراشٹر میں ، دو کلبرگی کرناٹک میں، دو کھجوراہوں مدھیہ پردیش میں اور ایک لیلاباری آسام میں قائم کیے جائیں گے۔
- iii. ڈی جی سی اے نے طیاروں کی دیکھ بھال کے انجینئروں اور پرواز کے عملے کے امیدواروں کےلیے آن لائن ، آن ڈیمانڈ امتحان نومبر 2021 سے شروع کیا ہے۔ اس سہولت کے بعد امیدوار امتحان کے اپنی پسند کے اوقات اور تاریخ منتخب کر سکیں گے۔
- ڈی جی سی اے نے ایف ٹی او میں پروازیں چلانے کا اختیار دینے کے لیے پرواز سے متعلق ہدایات جاری کرنے سے متعلق اپنے ضابطوں میں ترمیم کی ہے۔ ابھی تک چیف فلائنگ انسٹرکٹر  یا ڈپٹی سی ایف آئی تک محدود تھے۔
- بھارت کی سب سے بڑی پرواز کی اکیڈمی – اندرا گاندھی راشٹریہ اڑان اکیڈمی  جو اتر پردیش کے شہر امیٹھی میں ہے اسے مہاراشٹر کے گونڈیا میں اور کرناٹک کے کلبرگی میں پائلٹوں کو تربیت دینے کی اجازت دی گئی ہے تاکہ وہ اپنے پرواز کے گھنٹوں اور طیارے کے استعمال کے گھنٹوں میں اضافہ کر سکے جو سردی کے مہینوں میں کم نظر آنے کی وجہ سے کافی زیادہ متاثر ہوئے تھے۔ اس اکیڈمی نے ہفتے کے آخری دنوں اور چھٹی کے سبھی دنوں میں پروازیں شروع کی تھیں ۔ اس نے 2021 میں 19019 پرواز کے گھنٹے پورے کیے تھے جبکہ 2019 میں کووڈ سے پہلے یہ محض 15137 گھنٹے تھے۔ یہ اضافہ 25 فیصد سے زیادہ ہے۔
یہ جانکاری لوک سبھا میں آج ایک سوال کے تحریر جواب میں شہری ہوا بازی کے وزیر مملکت جنرل ڈاکٹر وی کے سنگھ ریٹائرڈ نے دی۔
۔۔۔
ش ح ۔ اس۔ ت ح ۔
U –1095
(Visitor Counter : 101
جل شکتی وزارت
نمامی گنگے نے میرٹھ میں گندے پانی کی نکاسی کے بنیادی ڈھانچے کی ترقی کے معاہدے پر دستخط کئے
اس منصوبے پر 369.74 کروڑ روپے کی لاگت آئے گی اور یہ 2025 تک پورا ہوگا
میرٹھ میں سیویج ٹریٹمنٹ پلانٹ اور دیگر بنیادی ڈھانچے کی ترقی کے لئے گنگا کی صفائی کے قومی مشن ، اترپردیش جل نگم اور میسرز میرٹھ ایس ٹی پی پرائیوٹ لمیٹڈ کے درمیان، این ایم سی جی کے ڈائریکٹر جنرل کی موجودگی میں نئی دہلی میں، سہ فریقی معاہدے پر دستخط کئے گئے۔ ہائیبرڈ سالانہ پی پی پی موڈ کے تحت اس منصوبے کی کل لاگت 369.74 کروڑ روپے ہے اور اسے دسمبر 2025 تک پورا کرنے کا نشانہ مقرر کیا گیا ہے۔
این ایم سی جی نے 220 ایم ایل ڈی کی کل صلاحیت والے سیویج ٹریٹمنٹ انفراسٹرکچر  کی تعمیر کے منصوبے کو منظوری دے دی ہے، جس میں دیگر کاموں کے علاوہ انٹرسیپشن اینڈ ڈائیورژن  ڈھانچے کی ترقی ،آئی اینڈ ڈی نیٹ ورک بچھانے، 15 برسوں کے لئے سیویج پمپنگ اسٹیشن چلانے اور اس کی دیکھ بھال وغیرہ شامل ہیں۔ اس منصوبے کا مقصد میرٹھ شہر میں سیویج کے موجودہ مسائل اور اس کی وجہ سے کالی ندی میں سیویج کی آلودگی کے مسئلے کو بھی حل کرنا ہے۔ اس منصوبے کے مکمل ہونے کے بعد میرٹھ شہر سے کالی ندی  میں بغیر ٹریٹ کئے گندے پانی کو نہیں چھوڑا جائے گا، جس سے آلودگی میں خاطر خواہ کمی آئے گی۔کالی ندی قنوج کے قریب دریائے گنگا میں ملتی ہے اور اس منصوبے کو پورا ہونے سے گنگا ندی میں آلودگی کو کم کرنے میں بھی مدد ملے گی۔
معاہدے پراین ایم سی جی نے این ایم سی جے کے ڈائریکٹر جنرل جناب جی اشوک کمار کی موجودگی میں،اترپردیش جل نگم  کے سپرٹینڈنگ انجینئر جناب ایس کے برمن، جناب مینک اگروال مجاز دستخط کنندہ میسرز میرٹھ ایس ٹی پی پرائیوٹ لمیٹڈ اور جناب ونود کمار، ڈائریکٹر نے دستخط کئے ۔ جناب اشوک کمار نے دستخط کئے جانے کے عمل پر خوشی کا اظہار کیا۔ اس موقع پر این ایم سی جی کے ڈپٹی ڈائریکٹر جنرل جناب نلن کمار سری واستو، ریاستی ایجنسیوں کے نمائندوں اور کمپنیوں کے مجاز عہدیداران کے ساتھ شریک ہوئے۔
صدر جمہوریہ کا سکریٹریٹ
انڈین ریونیو سروس کے زیر تربیت افسران اور سی پی ڈبلیو ڈی کے اسسٹنٹ ایگزیکٹیو انجینئروں نے صدر جمہوریہ سے ملاقات کی
انڈین ریونیو سروس کے 76 ویں بیچ کے زیر تربیت افسران اور سی پی ڈبلیو ڈی کے اسسٹنٹ ایگزیکٹیو انجینئروں  نے آج  راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔
انڈین ریونیو سروس کے زیر تربیت افسران سے خطاب کرتے ہوئے صدر جمہوریہ نے کہا کہ حکومت کے لئے براہ راست ٹیکس جمع کرنا ایک انتہائی اہم ذمہ داری ہے، جس کے لئے حد سے زیادہ اثر انگیزی اور شفافیت کی ضرورت پڑے گی۔حکومت ان ٹیکسوں کا استعمال ترقیاتی پروجیکٹوں کو فنڈ مہیا کرنے اور شہریوں کی فلاح وبہبود میں کرتی ہے۔ حکومت کے لئے وسائل جمع کرنے میں آئی آر ایس افسران اہم رول ادا کرتے ہیں اور اس طرح ایک ایسی بنیاد کھڑی کرتے ہیں، جس پر نظام حکومت کے دوسرے ڈھانچے تعمیر کئے جاسکیں۔ انہوں نے ان افسران کو مشورہ دیا کہ وہ اس بات کو یاد رکھیں کہ ٹیکس دہندگان نہ صرف ریونیو کے ذرائع ہیں، بلکہ ملک کی تعمیر میں ہمارے پارٹنر بھی ہیں۔ انہوں نے ان سے ایسا ماحول تیار کرنے کی اپیل کی جو ٹیکس جمع کرنے کے لئے ساز گار ہو اور ٹیکس دہندگان کے لئے آسان بھی ہو۔
اسسٹنٹ ایگزیکیٹو انجینئروں سے خطاب کرتے ہوئے صدر جمہوریہ نے کہا کہ سی پی ڈبلیو ڈی سرکاری عمارتوں، سرکاری دفاتر اور رہائش گاہ اور دیگر پروجیکٹوں کی تعمیر اور رکھ رکھاؤ کے لئے ذمہ دار ہے، جو انتظامیہ اور نظام حکومت کو چلانے والے لوگوں کے لئے مؤثر طریقے سے اپنے کام کو انجام دینے کی خاطر ضروری ہیں۔ انہوں نے کہا کہ ہندوستان کی تیز رفتار ترقی میں سڑک، شاہراہوں، ہوائی اڈوں جیسے عوامی پروجیکٹوں اور اسپتالوں، تعلیمی اداروں اور سرکاری دفاتر جیسے عوامی مقامات کی مانگ میں کافی اضافہ کیا ہے۔ انہوں نے کہا کہ سی پی ڈبلیو ڈی افسران کے طور پر اسسٹنٹ ایگزیکیٹو انجینئروں کو ایسی سہولیات پیدا کرنے پر توجہ مرکوز کرنی چاہئے جو نہ صرف موجودہ وقت کی ضروریات کو پورا کریں بلکہ آنے والی نسلوں کے پائیدار مستقبل کو بھی یقینی بنائیں۔ انہوں نے اُن سے پروجیکٹوں کو توانائی کے موافق ، پائیدار اور ماحولیات دوست بنانے کے طریقے تلاش کرنے کی اپیل کی۔
صدر جمہوریہ کی تقریر دیکھنے کے لئے براہ کرم یہاں کلک کریں:
https://cms.pib.gov.in/WriteReadData/userfiles/PIB%20Delhi/President%20Speech%20dated%2014.03.2023.pdf
۔۔۔۔۔۔۔۔۔۔۔۔۔۔۔۔۔۔
ش ح۔ق ت۔ ق ر
U-2670
(Visitor Counter : 76
نائب صدر جمہوریہ ہند کا سکریٹریٹ
نائب صدر جمہوریہ ہند نے جئے پور فٹ ٹیم کو شام روانہ کیا تاکہ معذور افراد کو مصنوعی اعضا فراہم کیے جاسکیں
'ضرورت مند لوگوں کی خدمت کرنے سے بڑھ کرکوئی چیز مذہبی نہیں ہے': نائب صدر
جمہوریہ جناب دھنکر نے بھگوان مہاویر وکلانگ سہایتا سمیتی  کی انتھک کوششوں کے لیے ان کی ستائش کی
انھوں نے کہا کہ انسانیت کے لیے 'بی ایم وی ایس ایس' کی خدمت بھارت کے اشتراک اور دیکھ بھال کے تہذیبی اقدار کی عکاسی کرتی ہے
نائب صدر جمہوریہ جناب جگدیپ دھنکر نے آج کہا کہ ضرورت مند لوگوں کی خدمت کرنے سے بڑھ کر کوئی چیز مذہبی نہیں ہے اور انھوں نے لوگوں پر زور دیا کہ وہ اپنی صلاحیت کے مطابق سماج کی خدمت کریں۔
نائب صدر جمہوریہ نے بھگوان مہاویر ویکلانگ سہایتا سمیتی  کے آٹھ افراد کی ایک ٹیم کو ہری جھنڈی دکھا کر روانہ کیا جو موقع پر مصنوعی اعضا  فٹمنٹ کیمپ قائم کرنے کے لیے شام جارہی ہے۔ یہ ٹیم شام کے شہر دمشق میں ایک کیمپ قائم کرے گی جس کے تحت آئندہ 42 دنوں میں معذور افراد کو 600 مصنوعی اعضا فراہم کیے جائیں گے۔
نائب صدر جمہوریہ آج اپراشٹرپتی نواس سے بھگوان مہاویر ویکلانگ سہایتا سمیتی  کی ٹیم کو موقع پر مصنوعی اعضا  فٹمنٹ کیمپ قائم کرنےکے لیے ہری جھنڈی دکھا کر شام روانہ کرتے ہوئے ۔
بی ایم وی ایس ایس کی کوششوں کی ستائش کرتے ہوئے جناب دھنکر نے کہا کہ اس تنظیم نے جے پور فٹ کو دنیا بھر میں مقبول بنا کر اور اپنی خدمات مفت فراہم کرکے بھارت کے اشتراک اور نگہداشت کے تہذیبی اقدار کا مظاہرہ کیا ہے۔ انھوں نے کہا کہ ان کے دیگر اقدامات کی طرح تازہ ترین کوششوں سے بھی بھارت کے لیے زبردست خیرسگالی پیدا ہوگی۔
نائب صدر جمہوریہ آج اپراشٹرپتی نواس میں جئے پور فٹ کا استعمال کرنے والے بھگوان مہاویر ویکلانگ سہایتا سمیتی  کے مستفیدین سے گفت و شنید کرتے ہوئے۔
جناب دھنکر نے ٹیم کو شام میں مشن شروع کرنے کی ہمت کے لیے مبارکباد دی اور ان کی کوششوں میں کامیابی کے لیے نیک تمناؤں کا اظہار کیا۔ انھوں نے بی ایم وی ایس ایس کی ٹیم کے ساتھ بھی گفت و شنید کی ، جس کی قیادت اس کے بانی جناب ڈی آر مہتا اور جے پور فٹ کا استعمال کرتے ہوئے اس کے کچھ استفادہ کنندگان کر رہے تھے۔
یہ بات قابل ذکر ہے کہ وزیر اعظم جناب نریندر مودی نے 2017 میں فلپائن میں بی ایم وی ایس ایس کے ایسے ہی ایک مرکز کا دورہ کیا تھا اور سابق نائب صدر جمہوریہ جناب ایم وینکیا نائیڈو نے 2019 میں ویتنام کے ہنوئی میں بی ایم وی ایس ایس کے فٹمنٹ کیمپ کا افتتاح کیا تھا۔